CELEX: 32014R0723
Language: mt
Date: 2014-06-23 00:00:00
Title: Regolament ta' Implimentazzjoni tal-Kummissjoni (UE) Nru 723/2014 tat- 23 ta' Ġunju 2014 li japprova emenda minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Nieheimer Käse (IĠP))

1.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 192/36
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 723/2014
   tat-23 ta' Ġunju 2014
   li japprova emenda minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Nieheimer Käse (IĠP))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari t-tieni subparagrafu tal-Artikolu 53(2) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni tal-Ġermanja għall-approvazzjoni ta' emenda fl-ispeċifikazzjoni tad-denominazzjoni protetta tal-oriġini “Nieheimer Käse”, irreġistrata skont ir-Regolament tal-Kummissjoni (KE) Nru 414/2010 (2).
            
         
               (2)
            
            
               It-talba għandha l-għan li temenda l-ispeċifikazzjoni billi tippreċiża l-proporzjon ta' żerriegħa tal-ħlewwa, ingredjent fakultattiv sempliċi.
            
         
               (3)
            
            
               Il-Kummissjoni eżaminat l-emenda kkonċernata u kkonkludiet li hija ġustifikata. Billi din hija emenda minuri skont it-tielet sottoparagrafu tal-Artikolu 53(2) tar-Regolament (UE) Nru 1151/2012, il-Kummissjoni tista' tapprovaha mingħajr ma tirrikorri għall-proċedura mogħtija fl-Artikoli 50 sa 52 ta' dan ir-Regolament,
            
         ADOTTAT DAN IR-REGOLAMENT:
   Artikolu 1
   L-ispeċifikazzjoni tal-indikazzjoni ġeografika protetta “Nieheimer Käse” hija b'dan emendata skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Dan ir-Regolament għandu jorbot fl-intier tiegħu u japplika direttament fl-Istati Membri kollha.
   
      Magħmul fi Brussell, it-23 ta' Ġunju 2014.
      
         
            Għall-Kummissjoni
         
         
            f'isem il-President,
         
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 343, 14.12.2012, p. 1.
   
      (2)  ĠU L 119, 13.5.2010, p. 3.
   
      ANNESS
      Fl-ispeċifikazzjoni tal-indikazzjoni ġeografika protetta “Nieheimer Käse”, ġiet approvata l-emenda li ġejja:
      
                   
               
               
                  Metodu ta' produzzjoni:
                  Fil-frażi “Mal-massa mbagħad jiżdiedu l-melħ tat-tisjir (2,5-3,5 %) u, possibilment iż-żerriegħa tal-ħlewwa (0,01-0,03 %) u l-massa titħallat għal biżżejjed ħin biex tintlaħaq distribuzzjoni uniformi”, it-test fil-parentesi “(0,01-0,03)” wara “żerriegħa tal-ħlewwa” irid jiġi sostitwit bi “(0,1-0,3 %)”.
               
            
                   
               
               
                  Ġustifikazzjoni:
                  
                               
                           
                           
                              L-applikant, li huwa assoċjazzjoni ta' produtturi tal-prodott inkwistjoni, isostni li matul il-65 sena ta' produzzjoni tal-ġobon “Nieheimer Käse”, iż-żerriegħa tal-ħlewwa dejjem ġiet miżjuda b'perċentwal ta' 0,1-0,3 %.
                           
                        
                               
                           
                           
                              L-ispeċifikazzjoni li tidher fis-sommarju ppubblikat f'Il-Ġurnal Uffiċjali tal-Unjoni Ewropea f'dan ir-rigward (“0,01-0,03”) tirriżulta minn żball tat-tipa. Is-simbolu % nieqes ġie miżjud fil-pubblikazzjoni tad-Deutsches Markenblatt tat-23.9.2005. In-numri żero addizzjonali wara l-virgola jirriżultaw f'żieda korrispondenti ta' żerriegħa tal-ħlewwa (biss bejn 1 u 3 deċimi ta' milleżmi tal-piż totali) fil-prodott, li bilkemm hija perċettibbli.